
Targed aseiniad diwethaf- Cyfeirnodi - angen nodi rhif y dudalen pan yn dyfynu'n uniongyrchol.

Teitl:

Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol.
Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb.
Mae addysgu a dysgu da yn ymestyn oddi mewn ac ar draws Meysydd Dysgu a Phrofiad.
                                                                                               (Donaldson2015:68)
Ystyriwch y 3 egwyddor addysgegol a amlinellir uchod. Trafodwch yr egwyddorion hyn mewn perthynas ag arferion mewn addysg, gan ddangos dealltwriaeth gadarn, nodi cryfderau a meysydd i’w datblygu ar gyfer pob egwyddor.
Fe ddylai eich ymateb adlewyrchu eich dealltwriaeth o’r cwricwlwm a rôl yr athro proffesiynol yn ymarferydd adfyfyriol.
Bydd angen i chi ymgymryd ag archwiliad o lenyddiaeth sy’n ymchwilio i nodweddion dysgu ac addysgu da a’r cyfle i ddatblygu safbwynt personol. Nod yr aseiniad yw cefnogi eich gallu i adfyfyrio ar arfer personol a'i rannu gyda chymorth y gymuned broffesiynol ymchwilio i a dechrau deall yr hyn a olygir gan yr ymagwedd drawsffurfiol. 

Cyflwyniad:
Mae addysg yng Nghymru wedi bod yn destun trafod cyson ar hyd y blynyddoedd (Power, Taylor, Newton, 2020). Mae newidiadau wedi gorfod digwydd i’r cwricilwm er mwyn sicrhau yr addysg gorau ar gyfer plant Cymru. Nôl yn 2015 roedd “disgwyliadau ar gyfer y plant sy’n mynd drwy system addysg Cymru yn llawer is nag ydyn nhw mewn systemau sy’n perfformio yn well” (Golwg, 2015, tud 1). Roedd canlyniadau y profion Pisa rhyngwladol yn achos gofid enfawr i Gynulliad Cymru gan roedd Cymru yn safle 43 allan o 65 gwlad ar gyfer eu sgîliau darllen. Am hyn felly roedd hi’n bryd amser i wleidyddion Bae Caerdydd cymryd rheolaeth dros addysg (BBC Cymru fyw, 2019). Er mwyn gwneud hyn penododd Llywodraeth Cymru yr Athro Graham Donaldson i gynllunio Cwricilwm newydd a gynhwysol i ysgolion Cymru “The new Curriculum for Wales is future oriented and intends to create a better learning experience for students and to contribute to the overall improvement of Welsh education” (Llywodraeth Cymru, 2020, tud 4). Bwriad y cwricilwm i Gymru yw i ddarparu gwydodaeth a chanllawiau defnyddiol ar gyfer ysgolion ar sut i wireddu nod y cwricilwm sef i greu dinasyddion uchelgeisiol, creadigol, gwybodus ac iach. O fewn y cwricilwm mae yna 12 egwyddor addysgegol, bwriad yr egwyddorion yma yw amlinellu beth yw addysgeg da a llwyddiannus megis mae angen creu cyd-destunau dilys, defnyddio ystod eang o ddulliau dysgu ac annog dysgwyr i gymryd cyfrifoldeb am ddysgu eu hunain (Estyn, 2020). Yn y cyfnod sylfaen mae pwyslais mawr ar arbrofi, wrth arbrofi mae modd i athrawon gwybod pa dechnegau a strategaethau sydd yn gweithio gyda disgyblion er mwyn sicrhau cynnydd. Dylai’r gwersi sydd yn cael i ddarparu i’r disgyblion “annog plant i ddefnyddio eu dychymyg ac i fod yn greadigol , gan wneud dysgu’n hwyl ac yn fwy effeithiol” (Blynyddoedd Cynnar Cymru, dim dyddiad, tud 2). Yn ystod yr aseiniad yma bwriadaf archwilio mewn fanylder 3 allan or 12 egwyddor addysgegol. Fel athrawes dan hyfforddiant teimlaf bod hi’n bwysig i mi ddod i ddeall pwysigrwydd yr egwyddorion yma a sut i ddefnyddio nhw yn llwyddiannus yn ystod fy yrfa er mwyn sicrhau cynnydd ymysg fy disgyblion.
Egwyddor 1:
“Nid yw strategaethau dysgu sydd yn llwyddo gydag un plentyn o reidrwydd yn llwyddo gydag un arall” (Ryder, 2013, Tud 6). Mae Llywodraeth Cymru yn ymwybodol bod angen defnyddio ystod eang o dduliau addysgu tu fewn a thu allan o’r ystafell ddosbarth am hyn felly roedd yn bwysig bod un o’r egwyddorion addysgegol yn pwysleisio hyn. Mae’n bwysig wrth ddysgu ein bod yn defnyddio ystod eang o ddulliau addysgu gan bod angen I’r disgyblion deall beth mae’r athro yn dysgu (Bohren, dim dyddiad). Mae Llywodraeth Cymru yn pwysleisio o fewn y dulliau bod angen defnyddio’r dull o addysgu uniongyrchol. Mae cryfderau amlwg wrth ddefnyddio addysgu uniongyrchol megis wrth arwain mae modd I’r athro ennyn diddordeb wrth y disgyblion (Estyn, 2017). Serch hyn mae’r Llywodraeth yn ymwybodol nad yw hyn yn gweithio gyda phob disgybl ac felly mae angen sicrhau bod athrawon yn defnyddio dulliau arall o ddysgu. Wrth wneud hyn mae athrawon yn sicrhau eu bod nhw yn darparu ystod eang o gyfleoedd ar gyfer pob disgybl er mwyn sicrhau cynnydd. Felly wrth fynd ati i gynllunio gwers i gyd fynd gyda’r egwyddor yma roedd yn hanfodol i mi fel athrawes dan hyfforddiant i ddefnyddio ystod eang o ddulliau addysgu er mwyn sicrhau fy mod cwrdd ac anghenion pob disgybl. Penderfynais cynllunio gwers o amgylch y Maes Dysgu a Phrofiad llythrennedd, iaith a chyfarthrebu gan credaf bod modd defnyddio ystod eang o ddulliau dysgu yn y maes yma gan bod pwyslais enfawr ar arbrofi (Llywodraeth Cymru, 2019). Felly wrth fynd ati i feddwl am wers penderfynias ffocysu ar stori penodol sef stori Gelert. Penderfynias gwneud hyn gan roedd modd plethu ystod eang o ddulliau addysgu. Dechreuais y weithgaredd trwy ddangos artiffact fel spardun i’r disgyblion sef coler ci. Mae’r coler wedi cael i ardduno gyda deiamwnt i bwysleisio statws Gelert. Mae’n bwysig bod disgyblion yn datblygu eu gwybodaeth trwy chyfathrebu a gofyn cwestiynau (Hattie, 2009) , felly yn fy marn i roedd hi’n bwysig i rhoi’r cyfle i’r disgyblion i wneud hyn ar ddechrau’r weithgaredd. Wrth edrych ar y coler roedd y disgyblion yn gofyn cwestiynau megis “Pwy sydd bia’r coler?” ac roedd rhai o’r plant abl dawnus a thalentog yn deall bod y ci o statws uchel oherwydd y deiamwnt. Roedd cryfderau amlwg wrth wneud y weithgaredd yma megis roedd yn gadael i’r disgyblion i gymryd rheolaeth o addysg eu hun ac gofyn cwestiynau a oedd o ddidordeb i nhw. Cytuna y seicolegydd Piaget bod hyn yn ffordd effeithiol o ddysgu gan “The child is an active participant in the development of knowledge, constructing his own understanding” (Boyd, Bee, 2014, tud 174). Mae Pigaet or farn bod angen I’r plentyn gael rôl flaenllaw yn addysg ei hun ac dyma yn union beth oedd y weithgaredd yma yn gwneud gan roedd cyfle I’r disgyblion i ofyn cwestiynau eu hunan ac nid yr athro. Nesaf fe wnes i rhoi cyfle i’r disgyblion i drafod gyda’i gilydd a dyfalu beth mae nhw yn meddwl bod y stori am, roedd yn bwysig i mi i adael I’r disgyblion i weithio yn annibynniol heb unrhyw ymyrraeth gan bod hyn yn rhoi lle canolog i’r plentyn yn addysg ei hunain (Llywodraeth Cymru, 2022). Er roedd nifer o gryfderau wrth wneud hyn roedd ychydig o wendidau hefyd megis roedd rhai o’r plant ddim yn cymryd y weithgaredd o ddifri ac yn dewis i beidio siarad am y pwnc testun ond siarad am beth a oedd o ddiddordeb i nhw. Roedd hyn yn gallu teimlo yn rhwystredig ar adegau gan roeddwn yn teimlo bod y plant ddim yn ymrhoi yn llwyr yn y weithgaredd. Wrth arsylwi daeth I’r amlwg mae y disgyblion oedd yn dechrau colli diddordeb oedd y rhai mwy abl dawnus a thalentog felly dechreuais feddwl efallai bod y weithgaredd yma yn rhy hawdd I’r disgyblion yma felly tro nesaf byddaf angen dewis a dethol gweithgareddau yn seliedig ar gallu grwpiau penodol er mwyn cynnal eu diddordeb trwy gydol y weithgaredd (Sherrington, 2017). Wrth wneud hyn gobeithaf cyflawni’r safon SAC o wahaniaethu. I orffen y weithgaredd defnyddias y ddull o addysgu uniongyrchol trwy ddarllen fersiwn syml or stori ir plant, penderfynias gwneud hyn er mwyn sicrhau bod y disgyblion wedi deall beth oedd y stori am yn ogystal a dangos I’r disgyblion sut i drafod yn effeithiol. Mae theori y seicolegydd Albert Bandura yn cefnogi hyn, mae ei theori ef yn ffocysu ar sut mae plant ifanc yn arsylwi ac yn dysgu trwy wylio eraill. Felly wrth ddarllen gyda arfer dda ar ddiwedd y weithgaredd mae hyn yn rhoi cyfle I’r disgyblion i arsylwi sut i ddarllen ac i gynnal trafodaeth yn effeithiol (Gray, McBlain, 2015). Serch hyn er mwyn gwella teimlaf bod angen i mi ddatblygu fy sgilau ar sut i ddarllen i grŵp o blant gan weithiau roedd yn amlwg bod rhai o’r plant yn colli diddordeb, felly er mwyn gwella teimlaf bod angen i mi gofyn cwestiynau cyson a defnyddio mynegiant gwyneb yn fwy effeithiol er mwyn cynnal diddordeb (Llywodraeth Cymru, 2019). Wrth adfyrio yn gyson gobeithaf cyflawni’r safon SAC o fyfrio ar ddysgu, wrth wneud hyn gobeithaf fy mod yn gallu cynnig yr addysg ar adnoddau gorau ar gyfer y disgyblion.
Egwyddor 2:
“Dylai fod digonedd o gyfleoedd yn ein lleoliadau i blant dychwelyd at brofiadau i ailystyried ac atgyfnerthu’r hyn mae nhw wedi’i dysgu” (Llywodraeth Cymru, 2022, tud 10). Mae’r ail egwyddor yn ffocysu ar sut mae angen darparu ystod eang o gyfleoedd i ddisgyblion ac dylai’r cyfleoedd yma adeiladau ar wybodaeth blaenorol. Mae’r egwyddor yn gofyn i athrawon i archwilio diddordebau eu disgyblion er mwyn sicrhau eu bod nhw yn cynnig y darpariaeth gorau er mwyn sicrhau cynnydd (Yussif, 2022). Mae’n holl bwysig bod athrawon yn dod yn dod i adnabod eu disgyblion er mwyn sicrhau parch ac lleihau problemau ymddygiad yn yr ystafell ddosbarth. Wrth baratoi adnoddau a gwersi o amgylch diddordebau disgyblion mae’n cyflyru plant i eisiau cymryd rhan a dangos diddordeb yn ystod y gwersi. Mae theori y seciolegydd Skinner yn pwysleisio bod ymddygiad plant yn newid yn dibynnu os oes gwobr neu cosb yn cael i gyflwyno “Pleasant responses can strengthen a behavioural response and unpleasant responses can weaken and diminish behaviour” (Gray and McBlain, 2015, tud 55). Felly er mwyn sicrhau bod y disgyblion yn dangos agwedd bositif tuag at gwersi mae angen cynnig rhyw fath o wobr sef eu bod nhw yn cael y cyfle i ddysgu am bethau sydd o ddiddordeb i nhw megis cael y cyfle i ddysgu am eu ardal leol. Serch hyn mae modd dadlau a yw hyn yn ffordd effeithiol o addysgu, gan bydd angen cynnig gwobr I’r disgyblion bob tro maent yn addysgu, wrth wneud hyn bydd y disgyblion yn disgwyl cael gwobr ac os nad yw’r wobr yn cael i rhoi bydd y disgyblion yn dechrau diflasu gyda’r wers. Er hyn wrth gynllunio gwers sydd yn ennyn diddordeb disgyblion penderfynais mae’r maes dysgu a phrofiad gorau i ddefnyddio oedd y dyniaethau. Penderfynais gwneud hyn gan bod ffocws mawr yn y dyniaethau ar ddisgyblion yn archwilio eu ardal leol ac hefyd mae ffocws mawr ar blant yn trafod ac yn archwilio eu safbwyntiau personol (Llywodraeth Cymru, 2019). Felly wrth feddwl am weithgaredd ar gyfer y disgyblion penderfynais mae’r syniad orau oedd bod y plant yn cynllunio eu ardal leol. Yn ystod y weithgaredd roedd angen i’r disgyblion dylunio eu ardal leol er enghraifft roedd cyfres o luniau megis yr  ysgol, pwll nofio a orsaf tân wedi cael i osod ar fwrdd. Wrth wneud hyn fe wnes i gyflawni’r safon SAC o baratoi gweithgaredd a oedd yn cynnwys cyd-destunau bywyd go iawn a dilys. Yn gyntaf gofynais I’r disgyblion i weud beth oedd pob llun er mwyn sicrhau eu bod nhw yn gwybod ac yn deall beth oedd pob llun. Roedd rhai o’r disgyblion yn hyderus iawn wrth ateb y cwestiynau tra roedd eraill yn gallu teimlo o dan straen ac felly yn dewis peidio ateb. Felly er mwyn gwella teimlaf bod angen i mi beidio gofyn i blant penodol i ateb ac gadael i’r plant i benderfynu os eu bod nhw eisiau ateb neu beidio (Siencyn, 2010). Nesaf roedd angen I’r disgybion i osod y lluniau ar darn o bapur A3 ac ail dylunio eu ardal leol. Roedd brwdfrydedd y disgyblion yn amlwg yn ystod y weithgaredd gan roedd gan y disgyblion diddordeb enfawr yn y weithgaredd ac wedi mwynhau ail dylunio eu ardal leol (Estyn, 2017). Roedd rhai o’r disgyblion yn gallu cofio ble yn union roedd rhai or adeiladau megis roedd un disgybl yn gallu cofio bod y pwll nofio drws nesaf I’r ysgol felly roedd y disgybl yma wedi lleoli’r pwll yma ar y darn o bapur. I orffen y weithgaredd fe wnes i ofyn I’r disgyblion i esbonio pam eu bod nhw wedi gosod yr adeiladau yn y lleoliadau penodol yma. Roedd rhai o’r disgyblion yn hyderus iawn wrth ddewud eu rhsymau pam tra roedd eraill yn llai hyderus gan eu bod nhw yn ofnus eu bod nhw wedi cael y lleoliad yn anghywir felly tro nesaf teimlaf bod angen i mi esbonio I’r disgyblion does dim un ateb cywir neu anghywir. Er roedd y disgyblion wedi mwynhau creu eu ardal leol teimlaf roedd angen i mi ymchwilio mewn i ardal yr ysgol yn fwy. Er fy mod yn gwybod ychydig am yr ardal teimlaf bod angen i mi ymchwilio a gwybod fwy am yr ardal leol er mwyn sicrhau fy mod gallu ateb pob cwestiwn roedd y disgyblion yn gofyn er enghraifft fe wnaeth rhywun gofyn pryd cafodd y pwll nofio ei adeiladu a doedd dim modd i mi gynnig ateb,ar adegau roeddwn yn teimlo fy mod yn dal rhai disgyblion yn ôl gan doeddwn i ddim yn gwybod beth oedd ateb y cwestiwn. Mae un o’r safonau SAC yn gofyn i athrawon i gymryd cyfrifoldeb personol er mwyn sicrhau bod y dysgu o’r ansawdd gorau. Teimlaf bod angen i mi wella a chymryd cyfrifoldeb personol er mwyn sicrhau fy mod yn gwneud y mwyaf o botensial pob dysgwr.
Egwyddor 3:
Mae’r trydydd egwyddor sef “Mae addysgu a dysgu da yn ymestyn oddi mewn ac ar draws Meysydd Dysgu a Phrofiad” (Donaldson, 2015, tud 68) yn ffocysu ar sut mae angen manteisio ar y cyfleoedd i fod yn drawsgwricilaidd. Mae’r egwyddor yma yn pwysleisio bod angen ysgolion i baratoi gwersi ac adnoddau trawsgwricwlaidd ac bachu ar y cyfleoedd i ddefnyddio mwy nac un maes dysgu a phrofiad wrth gynllunio gweithgareddau a gwersi. Wrth wneud hyn mae athrawon yn cynnig ystod eang o gyfleoedd i ddisgyblion i ddeall y weithgaredd er enghraifft wrth cyfuno’r maes dysgu a phrofiad mathemateg a rhifedd gyda celfyddydau mynegianol. Mae cyfleoedd ar gael i ddisgyblion sydd yn gweld mathemateg yn anodd ond yn sereni yn y celfyddydau i  wella eu  dealltwriaeth o fathemateg gan eu bod nhw ddim yn ystyried y wers yn wers mathemateg gan ei fod wedi cael i gyfuno gyda’r celfyddau sef rhywbeth mae nhw yn mwynhau(Rowley, Cooper, 2009).  Dywed yr Athro Franklin Bobbit bod angen cynllunio Cwricilwm sydd yn darparu ystod eang o gyfleoedd i blant i ddefnyddio sgiliau gwahanol ac yn ei tro bydd y sgiliau yma yn gallu cael i ddefnyddio trwy gydol bywydau y disgyblion (Bobbit, 1975). Felly wrth fynd ati i feddwl am weithgaredd sydd yn cynnig y cyfleoedd yma fe wnes i ddewis adeiladu gwers o amgylch y maes dysgu a phrofiad iechyd a lles gan bod iechyd a lles yn ffocysu ar “datblygu gallu dysgwyr i wynebu heriau a chyfleoedd bywyd” (Llywodraeth Cymru, 2019, tud 1). Penderfynais cynnal y wers tu allan o’r ystafell ddosbarth er mwyn sicrhau bod gan y disgyblion rhyddid yn ystod y weithgaredd. Wrth cynnal y weithgaredd yn yr awyr agored roedd digon o gyfleoedd i blant arbrofi gyda Meysydd dysgu a phrofiad gwahanol roedd hyn yn holl bwysig i mi gan bod Llywodraeth Cymru yn ystyried dysgu arbrofol fel yr addysgeg gorau (Waters-Davies, 2022). Roedd yr ysgol yn ffocysu ar y llyfr y Lindysyn llwglyd iawn felly fe wnes i ddefnyddio’r llyfr fel spardun wrth gynllunio’r weithgaredd, i ddechrau’r weithgaredd fe wnes i ofyn cwestiynau I’r disgyblion megis “Pa fwyd roedd y lindysyn wedi bwyta?”, “pa liw yw’r lindisyn?” a “faint o fefus roedd y lindisyn wedi bwyta?” fe wnes i wneud hyn er mwyn sicrhau bod y disgyblion yn cofio ac yn deall y llyfr. Ar ôl hyn fe wnes i weud wrth y disgyblion bod bwyd y lindisyn wedi cael i guddio yn yr ardal allanol ac bod angen I’r disgyblion i edrych am y bwyd. Roedd yn bwysig i mi adael I’r disgyblion i gael rhyddid i edrych am y bwyd ar ben eu hun gan dywed y seicolegydd Maria Montessori bod hi’n bwysig iawn i adael plant i gael rhyddid gan eu bod nhw’n datblygu’r sgiliau o hunanrealoeth a hunan barch( Aubrey, Riley, 2022). Roedd yn amlwg wrth edrych ar y disgyblion eu bod nhw yn mwynhau gweithio yn annibynnol.  Unwaith roedd y bwyd wedi cael i ddychwelyd roedd angen I’r disgyblion penderfynu pa fwyd oedd yn iachus neu beidio fe wnes i wneud hyn er mwyn sicrhau bod y disgyblion yn deall y gwahaniaeth rhwng bwyd iach ac afiach. Yn ogystal roedd angen I’r disgyblion cyfri y ffrwythau er mwyn sicrhau bod y lindysyn yn cael digon o fwyd roedd hyn felly yn cyfuno’r maes dysgu a phrofiad mathemateg a rhifedd. I wella teimlaf roedd angen i mi baratoi yn well er enghraifft roedd rhai or plant sydd yn gweld mathemateg yn anodd yn cael anhawster cyfri’r ffrwythau felly erbyn tro nesaf mae angen i mi ddod a ffon gyfri allan i helpu’r plant yma.  Yn olaf roedd angen I’r plant darlunio llun o’r lindysyn gan ddefnyddio mwd wrth wneud hyn roeddwn yn cyfuno’r maes dysgu a phrofiad y celfyddydau mynegianol. Er fy mod yn bles gyda sut aeth y weithgaredd i wella teimlaf roedd angen i mi cael mwy o brofiad o ddysgu yn yr awyr agored er enghraifft ar adegau roeddwn yn gallu teimlo yn anesmwyth gan doeddwn i ddim yn gyfarwydd a dysgu yn yr amgylchedd yma ar adegau roedd yn anodd i mi i adael I’r disgyblion i arwain y dysgu gan doeddwn i ddim yn hyderus. Gobeithaf felly erbyn tro nesaf fy mod gallu yn teimlo yn fwy gyfforddus gan fy mod wedi cael profiad o ddysgu yn yr amgylchedd yma, tro nesaf gobeithaf fy mod yn mynd i fod yn fwy parod i adael I’r disgyblion i arwain y dysgu ac wrth wneud hyn bydd modd i mi gyflawni’r safon SAC o dysgwyr yn arwain y dysgu.
Casgliad:
Mae’r egwyddorion addysgegol yn ffordd dda o sicrhau bod ysgolion ledled Cymru yn cynnig yr addysgeg gorau ar gyfer eu disgyblion. Mae’r egwyddorion yn sicrhau bod pob plentyn yn cael eu trin yn gyfartal ac bod yr un cyfleoedd yn cael eu darparu i bawb. Serch hyn nid yw pawb yn cytuno gyda syniad Llywodraeth Cymru o gynllunio cwricilwm i Gymru gan cred rhai “Pupils learning could be left to chance because of lack of clarity in Wales” (Lewis, 2019, tud 1). Er hyn wrth fod ar lawr yr ystafell  ddosbarth roedd yn amlwg nad oedd y datganiad yma yn wir gan roedd yn amlwg i mi bod yr egwyddorion addysgegol yn gweithio gan bod y disgyblion yn dangos wir ddiddordeb yn ystod y gwersi ar weithgareddau gan bod y gwersi ar weithgareddau wedi cael i ddylunio yn ofalus i gwrdd ac anghenion pob plentyn am hyn felly roedd pob wers yn unigryw ac yn wahanol. Am hyn felly mae gan y disgyblion rhan flaenllaw yn addysg eu hun. Wrth gynllunio tuag at y dyfodol credaf bod hi’n hanfodol i mi i barhau i ddefnyddio’r egwyddorion addysgegol trwy gydol fy yrfa er mwyn sicrhau fy mod yn cynnig yr addysg gorau ac wrth wneud hyn sicrhau cynnydd ymysg fy disgyblion. Mae’n bwysig fy mod yn parhau i ymchwilio i mewn I’r egwyddorion er mwyn sicrhau fy mod yn eu defnyddio nhw yn y modd mwyaf effeithiol. Nod Llywodraeth Cymru yw  sicrhau bod pob athro yng Nghymru yn darparu’r addysg gorau er mwyn sicrhau eu bod nhw’n helpu eu disgyblion i fod yn ddinasyddion uchelgeisiol, creadigol gwybodus ac iach ac wrth dilyn yr egwyddorion addysgegol credaf bydd modd i bob athro yng Nghymru cyflawni’r nod yma (Llywodraeth Cymru, 2022).

